ddrg/super_eurlex huggingface dataset:
SL Uradni list Evropske unije L 342/53

SKLEP SKUPNEGA ODBORA EGP

št. 145/2014

z dne 27. junija 2014

o spremembi Priloge XXI (Statistika) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma EGP,

ob upoštevanju naslednjega:

(1) Uredbo (ES) št. 1185/2009 Evropskega parlamenta in Sveta z dne 25. novembra 2009 o statističnih podatkih o pesticidih (1) je treba vključiti v Sporazum EGP.

(2) Uredbo Komisije (EU) št. 408/2011 z dne 27. aprila 2011 o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih glede oblike prenosa podatkov (2) je treba vključiti v Sporazum EGP.

(3) Uredbo Komisije (EU) št. 656/2011 z dne 7. julija 2011 o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih v zvezi z opredelitvami pojmov in seznamom aktivnih snovi (3) je treba vključiti v Sporazum EGP.

(4) Prilogo XXI k Sporazumu EGP bi bilo zato treba ustrezno spremeniti –

SPREJEL NASLEDNJI SKLEP:

Člen 1

Za točko 24c (Uredba (ES) št. 138/2004 Evropskega parlamenta in Sveta) Priloge XXI k Sporazumu EGP se vstavi naslednje:

„24d. 32009 R 1185: Uredba (ES) št. 1185/2009 Evropskega parlamenta in Sveta z dne 25. novembra 2009 o statističnih podatkih o pesticidih (UL L 324, 10.12.2009, str. 1). Za namene tega sporazuma veljajo določbe Uredbe z naslednjo prilagoditvijo: Lihtenštajn je izvzet iz zbiranja podatkov, ki jih zahteva ta uredba.

24da. 32011 R 0408: Uredba Komisije (EU) št. 408/2011 z dne 27. aprila 2011 o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih glede oblike prenosa podatkov (UL L 108, 28.4.2011, str. 21).

24db. 32011 R 0656: Uredba Komisije (EU) št. 656/2011 z dne 7. julija 2011 o izvajanju Uredbe (ES) št. 1185/2009 Evropskega parlamenta in Sveta o statističnih podatkih o pesticidih v zvezi z opredelitvami pojmov in seznamom aktivnih snovi (UL L 180, 8.7.2011, str. 3).“

Člen 2

Besedila uredb (ES) št. 1185/2009, (EU) št. 408/2011 in (EU) št. 656/2011 v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati 28. junija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (4), ali na dan začetka veljavnosti Sklepa Skupnega odbora EGP o vključitvi Uredbe (ES) št. 1107/2009 Evropskega parlamenta in Sveta (5), kar nastopi pozneje.

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 27. junija 2014 Za Skupni odbor EGP Predsednik Gianluca GRIPPA

(1) UL L 324, 10.12.2009, str. 1.

(2) UL L 108, 28.4.2011, str. 21.

(3) UL L 180, 8.7.2011, str. 3.

(4) Navedena ni nobena ustavna zahteva.

(5) UL L 309, 24.11.2009, str. 1.
„—

32013 R 1296: Uredba (EU) št. 1296/2013 Evropskega parlamenta in Sveta z dne 11. decembra 2013 o Programu Evropske unije za zaposlovanje in socialne inovacije (‚EaSI‘) in spremembi Sklepa št. 283/2010/EU o ustanovitvi Evropskega mikrofinančnega instrumenta Progress za zaposlovanje in socialno vključenost (UL L 347, 20.12.2013, str. 238). Lihtenštajn je izvzet iz sodelovanja v tem programu in finančnega prispevka zanj. Norveška sodeluje samo v osi EURES programa in finančno prispeva zanjo.“
5.

besedilo člena 5(4) se nadomesti z naslednjim: „Države Efte finančno prispevajo v skladu s členom 82(1)(a) Sporazuma in njegovih finančnih predpisov do zneska, ki predstavlja 75 odstotkov zneska proračunskih postavk 29 02 05 (Evropski statistični program 2013–2017) in 29 01 04 05 (Politika na področju statističnih informacij – odhodki za upravno poslovodenje) v proračunu Evropske unije za leto 2013, in do zneska, ki predstavlja 75 odstotkov zneska proračunskih postavk 29 02 01 (Evropski statistični program za obdobje 2013–2017) in 29 01 04 01 (Politika na področju statističnih informacij – odhodki za upravno poslovodenje) v proračunu Evropske unije za obdobje 2014 do 2017.“ ;
(2)

Ta sklep se navezuje na zakonodajo v zvezi s krmo in živili. Zakonodaja v zvezi s krmo in živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I in v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
PRILOGA

PROTOKOL 3

o opredelitvi pojma „proizvodi s poreklom“ in o načinih upravnega sodelovanja

Člen 1

Veljavna pravila o poreklu

1. Za namene izvajanja tega sporazuma se uporabljajo Dodatek I in ustrezne določbe Dodatka II k Regionalni konvenciji o pan-evro-mediteranskih preferencialnih pravilih o poreklu (1) (v nadaljnjem besedilu: Konvencija).

2. Vsa sklicevanja na „ustrezni Sporazum“ v Dodatku I in v ustreznih določbah Dodatka II h Konvenciji se razumejo kot sklicevanja na ta sporazum.

Člen 2

Reševanje sporov

1. Če pride so sporov v zvezi s postopki preverjanja iz člena 32 Dodatka I h Konvenciji, ki jih ni mogoče rešiti med carinskimi organi, ki zahtevajo preverjanje, in carinskimi organi, odgovornimi za izvedbo navedenega preverjanja, se ti spori predložijo Skupnemu odboru.

2. V vseh primerih se spori med uvoznikom in carinskimi organi države uvoznice rešujejo v skladu z zakonodajo te države.

Člen 3

Spremembe Protokola

Skupni odbor se lahko odloči, da bo spremenil določbe tega protokola.

Člen 4

Odstop od Konvencije

1. Če Evropska unija ali Kraljevina Danska za Ferske otoke pisno obvesti depozitarja Konvencije o svoji nameri, da odstopa od Konvencije v skladu s členom 9 Konvencije, Evropska unija in Kraljevina Danska za Ferske otoke nemudoma začneta pogajanja glede pravil o poreklu za namene izvajanja tega sporazuma.

2. Do začetka veljavnosti takih na novo izpogajanih pravil o poreklu se za ta sporazum še naprej uporabljajo pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, ki se uporabljajo v trenutku odstopa. Vendar se od trenutka odstopa pravila o poreklu iz Dodatka I in, kjer je to primerno, iz ustreznih določb Dodatka II h Konvenciji, razumejo tako, da dopuščajo le dvostransko kumulacijo med Evropsko unijo in Ferskimi otoki.

Člen 5

Prehodne določbe – kumulacija

Ne glede na člen 16(5) in člen 21(3) Dodatka I h Konvenciji je lahko, kadar kumulacija vključuje le države Efte, Ferske otoke, Evropsko unijo, Turčijo in udeleženke v stabilizacijsko-pridružitvenem procesu, dokazilo o poreklu potrdilo o gibanju blaga EUR.1 ali izjava o poreklu.
SL Uradni list Evropske unije L 278/26

SKLEP št. 1/2015 ODBORA VELEPOSLANIKOV AKP-EU

z dne 12. oktobra 2015

o imenovanju člana izvršnega odbora Tehničnega središča za sodelovanje v kmetijstvu in na podeželju (SKP) [2015/1909]

ODBOR VELEPOSLANIKOV AKP-EU JE –

ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (1), kakor je bil prvič spremenjen v Luxembourgu 25. junija 2005 (2) in drugič v Ouagadougouju 22. junija 2010 (3), ter zlasti člena 3(5) Priloge III k Sporazumu,

ob upoštevanju Sklepa Odbora veleposlanikov AKP-ES št. 5/2013 z dne 7. novembra 2013 o statutu in poslovniku Tehničnega središča za sodelovanje v kmetijstvu in na podeželju (SKP) (4) ter zlasti člena 5(4) Priloge k Sklepu,

ob upoštevanju naslednjega:

(1) V členu 5(4) statuta SKP je določeno, da Odbor veleposlanikov člane izvršnega odbora Tehničnega središča za sodelovanje v kmetijstvu in na podeželju imenuje v skladu s postopki, ki jih določi Odbor, za največ pet let, na sredini obdobja pa se opravi vmesni pregled.

(2) V skladu s Sklepom št. 4/2013 Odbora veleposlanikov AKP–EU z dne 7. novembra 2013 o imenovanju članov izvršnega odbora Tehničnega središča za sodelovanje v kmetijstvu in na podeželju (SKP) (5) bo mandat člana izvršnega odbora potekel 6. novembra 2015 –

SKLENIL:

Člen 1

Mandat prof. Erica TOLLENSA se podaljša za enoletno obdobje, ki se konča 6. novembra 2016.

Izvršni odbor SKP sestavljajo:

prof. Eric TOLLENS ki se mu mandat izteče 6. novembra 2016, ter

prof. Baba Y. ABUBAKAR,

prof. Augusto Manuel CORREIA,

Helena JOHANSSON,

dr. Faustin R. KAMUZORA,

prof. Clement K. SANKAT, ki se jim mandat izteče 6. novembra 2018.

Člen 2

Ta sklep začne veljati na dan sprejetja.

V Bruslju, 12. oktobra 2015 Za Odbor veleposlanikov AKP-EU Predsednik C. BRAUN

(1) UL L 317, 15.12.2000, str. 3.

(2) Sporazum o spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000 (UL L 209, 11.8.2005, str. 27).

(3) Sporazum o drugi spremembi Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju dne 23. junija 2000, kakor je bil prvič spremenjen v Luxembourgu 25. junija 2005 (UL L 287, 4.11.2010, str. 3).

(4) UL L 309, 19.11.2013, str. 50.

(5) UL L 309, 19.11.2013, str. 49.
„—

32014 R 0282: Uredba (EU) št. 282/2014 Evropskega parlamenta in Sveta z dne 11. marca 2014 o vzpostavitvi tretjega programa ukrepov Unije na področju zdravja (2014–2020) in razveljavitvi Sklepa št. 1350/2007/ES (UL L 86, 21.3.2014, str. 1). Stroški, nastali zaradi dejavnosti, katerih izvajanje se začne po 1. januarju 2014, se lahko štejejo za upravičene od začetka ukrepa v skladu z zadevnim sporazumom o nepovratnih sredstvih ali sklepom o nepovratnih sredstvih, pod pogojem, da Sklep Skupnega odbora EGP št. 253/2014 z dne 13. novembra 2014 začne veljati pred koncem ukrepa. Lihtenštajn je izvzet iz sodelovanja v tem programu in finančnega prispevka k njemu.“
„9.

Države Efte so udeležene pri sodelovanju, določenem v naslednjem aktu EU: — 32014 D 0573: Sklep št. 573/2014/EU Evropskega parlamenta in Sveta z dne 15. maja 2014 o boljšem sodelovanju med javnimi zavodi za zaposlovanje (JZZ) (UL L 159, 28.5.2014, str. 32). Države Efte polno sodelujejo v upravnem odboru mreže, vendar nimajo pravice do glasovanja.“
(1)

Norveška je sodelovala in finančno prispevala k dejavnostim evropskih programov GNSS, ki izhajajo iz Uredbe (ES) št. 683/2008 Evropskega parlamenta in Sveta (1), ter bo z vključitvijo navedenih uredb v Protokol 31 k Sporazumu EGP še naprej sodelovala in finančno prispevala k dejavnostim, ki izhajajo iz Uredbe (EU) št. 1285/2013 Evropskega parlamenta in Sveta (2).
(c)

na koncu člena 7 se doda naslednje: ‚V skladu z določbami Sporazuma med državami Efte o ustanovitvi nadzornega organa in sodišča lahko Nadzorni organ Efte na podlagi priporočila razglasi, da se, kadar vzporedne mreže podobnih sporazumov o prenosu tehnologije pokrivajo več kot 50 % upoštevnega trga v državah Efte, ta uredba ne uporablja za sporazume o prenosu tehnologije, ki vsebujejo posebne omejitve za navedeni trg. Priporočilo iz odstavka 1 se naslovi na državo ali države Efte, ki zajemajo zadevni upoštevni trg. O izdaji takega priporočila se obvesti Komisijo. V treh mesecih od izdaje priporočila iz odstavka 1 vse države Efte, ki so njegove naslovnice, obvestijo Nadzorni organ Efte, ali sprejmejo priporočilo. Če v treh mesecih ni odgovora, se razume, da država Efte, ki ni pravočasno odgovorila, sprejema priporočilo. Če država Efte, ki je naslovnica priporočila, tega sprejme ali ne odgovori pravočasno, je v skladu s Sporazumom pravno zavezana, da izvede priporočilo v treh mesecih od dneva, ko je bilo izdano. Če država Efte, ki je naslovnica priporočila, v treh mesecih uradno obvesti Nadzorni organ Efte, da njegovega priporočila ne sprejme, Nadzorni organ Efte o tem odgovoru obvesti Komisijo. Če se Komisija ne strinja s stališčem zadevne države Efte, se uporabi člen 92(2) Sporazuma. Nadzorni organ Efte in Komisija izmenjata informacije in se posvetujeta o uporabi te določbe. Kadar vzporedne mreže podobnih sporazumov o prenosu tehnologije zajemajo več kot 50 % upoštevnega trga na ozemlju Sporazuma EGP, lahko oba nadzorna organa začneta sodelovati z namenom sprejetja ločenih ukrepov. Če se nadzorna organa sporazumeta o upoštevnem trgu in primernosti sprejetja ukrepa v skladu s to določbo, Komisija sprejme uredbo, naslovljeno na države članice ES, Nadzorni organ Efte pa sprejme priporočilo ustrezne vsebine, naslovljeno na državo ali države Efte, ki zajemajo upoštevni trg.‘ ‘
SL Uradni list Evropske unije L 110/38

SKLEP št. 2/2014 PRIDRUŽITVENEGA SVETA EU-REPUBLIKA MOLDAVIJA

z dne 16. decembra 2014

o ustanovitvi dveh pododborov [2015/672]

PRIDRUŽITVENI SVET EU-REPUBLIKA MOLDAVIJA JE –

ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) in zlasti člena 439 Sporazuma,

ob upoštevanju naslednjega:

(1) V skladu s členom 464 Sporazuma se deli Sporazuma uporabljajo začasno od 1. septembra 2014.

(2) Na podlagi člena 439(2) Sporazuma se Pridružitveni svet lahko odloči za ustanovitev posebnega odbora ali organa na posebnih področjih, če to zahteva izvajanje Sporazuma, ki Pridružitvenemu svetu pomagajo pri opravljanju njegovih nalog.

(3) Da se omogočijo razprave na strokovni ravni o ključnih področjih, za katera se Sporazum začasno uporablja, je treba ustanoviti dva pododbora.

(4) S soglasjem pogodbenic bi moralo biti možno spremeniti seznam pododborov ter področje delovanja vsakega pododbora –

SPREJEL NASLEDNJI SKLEP:

Člen 1

Ustanovita se pododbora iz Priloge.

Člen 2

Poslovnik pododborov iz Priloge ureja člen 16 poslovnika Pridružitvenega odbora in pododborov, kot je bil sprejet s Sklepom št. 1/2014 Pridružitvenega sveta EU-Republika Moldavija.

Člen 3

S soglasjem pogodbenic je možno spremeniti seznam pododborov iz Priloge ter področje delovanja vsakega pododbora iz Priloge.

Člen 4

Ta sklep začne veljati na dan sprejetja.

V Bruslju, 16. decembra 2014 Za Pridružitveni svet Predsednica F. MOGHERINI

(1) UL L 260, 30.8.2014, str. 4.
SL Uradni list Evropske unije L 334/62

SKLEP št. 1/2015 PRIDRUŽITVENEGA SVETA EU-EGIPT

z dne 21. septembra 2015

o nadomestitvi Protokola 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani o opredelitvi pojma „izdelki s poreklom“ in načinih upravnega sodelovanja [2015/2435]

PRIDRUŽITVENI SVET EU-EGIPT JE –

ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani (1) ter zlasti člena 27 Sporazuma,

ob upoštevanju Protokola 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani o opredelitvi pojma „izdelki s poreklom“ in načinih upravnega sodelovanja,

ob upoštevanju naslednjega:

(1) Člen 27 Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani (v nadaljnjem besedilu: Sporazum) se nanaša na Protokol 4 k Sporazumu (v nadaljnjem besedilu: Protokol 4), ki določa pravila o poreklu in predpisuje kumulacijo porekla med Evropsko unijo, Egiptom in drugimi pogodbenicami Regionalne konvencije o pan-evro-mediteranskih preferencialnih pravilih o poreklu (2) (v nadaljnjem besedilu: Konvencija).

(2) Člen 39 Protokola 4 določa, da lahko Pridružitveni svet iz člena 74 Sporazuma odloči, da spremeni določbe navedenega protokola.

(3) Konvencija je namenjena nadomestitvi protokolov o pravilih o poreklu, ki trenutno veljajo med državami pan-evro-mediteranskega območja, z enotnim pravnim aktom.

(4) Unija in Egipt sta Konvencijo podpisala 15. junija 2011 oziroma 9. oktobra 2013.

(5) Unija in Egipt sta deponirala svoji listini o sprejetju pri depozitarju Konvencije 26. marca 2012 oziroma 23. aprila 2014. Zato je Konvencija v skladu z njenim členom 10(3) za Unijo in Egipt začela veljati 1. maja 2012 oziroma 1. junija 2014.

(6) Protokol 4 bi bilo zato treba nadomestiti z novim protokolom, ki se sklicuje na Konvencijo –

SPREJEL NASLEDNJI SKLEP:

Člen 1

Protokol 4 k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani o opredelitvi pojma „izdelki s poreklom“ in načinih upravnega sodelovanja se nadomesti z besedilom iz Priloge k temu sklepu.

Člen 2

Ta sklep začne veljati na dan sprejetja.

Uporablja se od 1. februarja 2016

V Bruslju, 21. septembra 2015 Za Pridružitveni svet Predsednica F. MOGHERINI

(1) UL L 304, 30.9.2004, str. 39.

(2) UL L 54, 26.2.2013, str. 4.
(3)

V skladu s členom 8 Priloge 9 k Sporazumu delovna skupina za ekološke proizvode obravnava vse zadeve, povezane s Prilogo 9 in njenim izvajanjem, ter Skupnemu odboru za kmetijstvo daje priporočila. Ta delovna skupina se je sestala, da bi obravnavala zlasti področje uporabe Priloge. Področje uporabe Priloge 9 bi bilo treba razširiti na vino in kvasovke za doseganje enakovrednosti predpisov Švicarske konfederacije in Evropske unije na tem področju. Poleg tega bi bilo treba črtati vsebino Dodatka 2, saj je Švica spremenila svojo zakonodajo v zvezi z označevanjem ekološkega načina proizvodnje živalske krme in sprejela predpise v skladu z evropskim pravom. Delovna skupina je Odboru priporočila, naj v skladu s tem prilagodi dodatke k Prilogi 9.
(1)

Delegirano uredbo Komisije (EU) št. 357/2014 z dne 3. februarja 2014 o dopolnitvi Direktive 2001/83/ES Evropskega parlamenta in Sveta in Uredbe (ES) št. 726/2004 Evropskega parlamenta in Sveta v zvezi z razmerami, v katerih se lahko zahteva izvedba študij učinkovitosti po pridobitvi dovoljenja (1), je treba vključiti v Sporazum EGP.
SKLEP št. 1/2015 PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA

z dne 7. julija 2015

o sprejetju poslovnika Pododbora za trgovino in trajnostni razvoj [2015/1818]

PODODBOR ZA TRGOVINO IN TRAJNOSTNI RAZVOJ EU-REPUBLIKA MOLDAVIJA JE –

ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) in zlasti člena 376 Sporazuma,

ob upoštevanju naslednjega:

Na podlagi člena 376(3) Sporazuma se Pododbor za trgovino in trajnostni razvoj sestane, da bi nadzoroval izvajanje poglavja 13 (Trgovina in trajnostni razvoj) naslova V (Trgovina in z njo povezane zadeve) Sporazuma.

SPREJEL NASLEDNJI SKLEP:

Člen 1

Sprejme se poslovnik Pododbora za trgovino in trajnostni razvoj, kakor je določen v Prilogi.

Člen 2

Ta sklep začne veljati na dan sprejetja.

(1) UL L 260, 30.8.2014, str. 4.

PRILOGA

POSLOVNIK PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA

Člen 1

Splošne določbe

1. Pododbor za trgovino in trajnostni razvoj, ustanovljen v skladu s členom 376 Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (v nadaljnjem besedilu: Sporazum), pomaga Pridružitvenemu odboru v trgovinski sestavi, kot je določeno v členu 438(4) Sporazuma, pri opravljanju njegovih nalog.

2. Pododbor za trgovino in trajnostni razvoj opravlja naloge, določene v poglavju 13 (Trgovina in trajnostni razvoj) naslova V (Trgovina in z njo povezane zadeve) Sporazuma.

3. Pododbor za trgovino in trajnostni razvoj sestavljajo predstavniki Evropske komisije in Republike Moldavije, ki so pristojni za zadeve, povezane s trgovino in trajnostnim razvojem.

4. Predstavnik Evropske komisije oziroma Republike Moldavije, ki je pristojen za zadeve, povezane s trgovino in trajnostnim razvojem, deluje kot predsednik Pododbora za trgovino in trajnostni razvoj v skladu s členom 2.

5. Pomen izraza „pogodbenici“ v tem poslovniku je določen v členu 461 Sporazuma.

Člen 2

Posebne določbe

1. Uporabljajo se členi 2 do 14 poslovnika Pridružitvenega sveta EU-Republika Moldavija, razen če v navedenem poslovniku ni določeno drugače.

2. Sklicevanje na Pridružitveni svet se razume kot sklicevanje na Pridružitveni odbor v njegovi trgovinski sestavi. Sklicevanje na Pridružitveni odbor ali na Pridružitveni odbor v trgovinski sestavi se razume kot sklicevanje na Pododbor za trgovino in trajnostni razvoj.

Člen 3

Sestanki

Pododbor za trgovino in trajnostni razvoj se sestane po potrebi. Pogodbenici si prizadevata, da se sestaneta enkrat na leto.

Člen 4

Sprememba poslovnika

Ta poslovnik se lahko spremeni s sklepom Pododbora za trgovino in trajnostni razvoj EU-Republika Moldavija v skladu s členom 376 Sporazuma.
SL Uradni list Evropske unije L 264/17

SKLEP št. 2/2015 PODODBORA ZA TRGOVINO IN TRAJNOSTNI RAZVOJ EU-REPUBLIKA MOLDAVIJA

z dne 7. julija 2015

o sprejetju seznama strokovnjakov za trgovino in trajnostni razvoj v skladu s členom 379(3) Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani [2015/1819]

PODODBOR ZA TRGOVINO IN TRAJNOSTNI RAZVOJ EU-REPUBLIKA MOLDAVIJA JE –

ob upoštevanju Pridružitvenega sporazuma med Evropsko unijo in Evropsko skupnostjo za atomsko energijo in njunimi državami članicami na eni strani ter Republiko Moldavijo na drugi strani (1) (v nadaljnjem besedilu: Sporazum) in zlasti člena 379 Sporazuma,

ob upoštevanju naslednjega:

(1) V skladu s členom 464 Sporazuma se nekateri deli Sporazuma uporabljajo začasno od 1. septembra 2014.

(2) Na podlagi člena 379(3) Sporazuma Pododbor za trgovino in trajnostni razvoj pripravi seznam vsaj 15 posameznikov, ki so pripravljeni in sposobni delovati kot strokovnjaki v postopkih skupine –

SPREJEL NASLEDNJI SKLEP:

Člen 1

Seznam posameznikov, ki so pripravljeni in sposobni delovati kot strokovnjaki v postopkih skupine za namene člena 379 Sporazuma, je določen v Prilogi k temu sklepu.

Člen 2

Ta sklep začne veljati na dan sprejetja.

V Kišinjevu, 7. julija 2015 Za Pododbor za trgovino in trajnostni razvoj Predsednik Octavian CALMÎC Namestnik ministra za gospodarstvo Republike Moldavije Sekretarja Mihaela GORBAN Vodja oddelka za koordinacijo gospodarskih politik EU ter poglobljenega in celovitega sporazuma o prosti trgovini (DCFTA), Ministrstvo za gospodarstvo Republike Moldavije Dániel KRÁMER Referent, Enota Dl. Trgovina in trajnostni razvoj, GD TRADE, Evropska komisija

(1) UL L 260, 30.8.2014, str. 4.